สรุปภาวะตลาดต่างประเทศ ประจำวันที่ 24 มิ.ย. 2562
สรุปภาวะตลาดต่างประเทศ ประจำวันที่ 24 มิ.ย. 2562
สรุปภาวะตลาดต่างประเทศ ประจำวันที่ 24 มิ.ย. 2562
25 มิ.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (24 มิ.ย.) โดยได้แรงหนุนจากการฟื้นตัวของหุ้นกลุ่มอุตสาหกรรมและกลุ่มเทคโนโลยี อย่างไรก็ดี การร่วงลงของหุ้นกลุ่มสุขภาพได้ฉุดดัชนี S&amp;P500 ปิดตลาดในแดนลบ ขณะที่นักลงทุนจับตาการพบปะกันระหว่างประธานาธิบดีโดนัลด์ ทรัมป์แห่งสหรัฐ และประธานาธิบดีสี จิ้นผิงของจีน นอกรอบการประชุมผู้นำกลุ่ม G20 ในสัปดาห์นี้
ดัชนีเฉลี่ยอุตสาหกรรมดาวโจนส์ปิดที่ 26,727.54 จุด เพิ่มขึ้น 8.41 จุด หรือ +0.03% ขณะที่ดัชนี S&amp;P500 ปิดที่ 2,945.35 จุด ลดลง 5.11 จุด หรือ -0.17% และดัชนี Nasdaq ปิดที่ 8,005.70 จุด ลดลง 26.01 จุด หรือ -0.32%
 
ตลาดหุ้นยุโรปปิดลดลงเมื่อคืนนี้ (24 มิ.ย.) โดยถูกกดดันจากการที่เยอรมนีเปิดเผยข้อมูลเศรษฐกิจที่อ่อนแอ และบริษัทเดมเลอร์ เอจี ประกาศเตือนเกี่ยวกับผลกำไรในปีนี้ ขณะที่นักลงทุนรอการเจรจาระหว่างประธานาธิบดีโดนัลด์ ทรัมป์แห่งสหรัฐ และประธานาธิบดีสี จิ้นผิงของจีน นอกรอบการประชุมกลุ่ม G20 ในวันที่ 28-29 มิ.ย.นี้
ดัชนี Stoxx Europe 600 ลดลง 0.25% ปิดที่ 383.79 จุด
ดัชนี CAC-40 ตลาดหุ้นฝรั่งเศสปิดที่  5,521.71 จุด ลดลง 6.62 จุด หรือ -0.12%ขณะที่ ดัชนี DAX ตลาดหุ้นเยอรมันปิดที่ 12,274.57 จุด ลดลง 65.35 จุด หรือ -0.53% และ ดัชนี FTSE 100 ตลาดหุ้นลอนดอนปิดที่ 7,416.69 จุด เพิ่มขึ้น 9.19 จุด หรือ +0.12%
 
ตลาดหุ้นลอนดอนปิดปรับตัวขึ้นเล็กน้อยเมื่อคืนนี้ (24 มิ.ย.) เนื่องจากนักลงทุนชะลอการซื้อขายหุ้นก่อนการประชุมซัมมิตกลุ่ม G20 ในวันศุกร์นี้ ซึ่งคาดว่าประธานาธิบดีโดนัลด์ ทรัมป์แห่งสหรัฐและประธานาธิบดีสี จิ้นผิงของจีนจะพบปะกันเพื่อเจรจาการค้านอกรอบการประชุมดังกล่าว นอกจากนี้ ตลาดยังถูกกดดันจากการที่เยอรมนีเปิดเผยข้อมูลเศรษฐกิจที่อ่อนแอ และบริษัทเดมเลอร์ เอจีของเยอรมนีประกาศเตือนเกี่ยวกับแนวโน้มผลกำไรในปีนี้
ดัชนี FTSE 100 ตลาดหุ้นลอนดอนปิดที่ 7,416.69 จุด เพิ่มขึ้น 9.19 จุด หรือ +0.12%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (24 มิ.ย.) หลังจากสหรัฐประกาศคว่ำบาตรอิหร่านรอบใหม่ เพื่อตอบโต้อิหร่านที่ยิงโดรนของกองทัพสหรัฐตกเมื่อสัปดาห์ที่แล้ว อย่างไรก็ตาม ภาวะการซื้อขายในตลาดเป็นไปอย่างผันผวน เนื่องจากนักลงทุนยังคงวิตกกังวลว่า ความต้องการใช้น้ำมันในตลาดโลกจะชะลอตัวลง
สัญญาน้ำมันดิบ WTI ส่งมอบเดือนส.ค. เพิ่มขึ้น 47 เซนต์ หรือ 0.8% ปิดที่ 57.90 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. ลดลง 34 เซนต์ หรือ 0.5% ปิดที่ 64.86 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นเมื่อคืนนี้ (24 มิ.ย.) เนื่องจากการอ่อนค่าของสกุลเงินดอลลาร์ช่วยเพิ่มความน่าดึงดูดให้กับทองคำ นอกจากนี้ นักลงทุนยังเข้าซื้อทองคำในฐานะสินทรัพย์ที่ปลอดภัย ท่ามกลางสถานการณ์ตึงเครียดระหว่างสหรัฐและอิหร่าน โดยล่าสุดสหรัฐได้ประกาศคว่ำบาตรอิหร่านรอบใหม่ เพื่อตอบโต้อิหร่านที่ยิงโดรนของกองทัพสหรัฐตกเมื่อสัปดาห์ที่แล้ว
สัญญาทองคำตลาด COMEX (Commodity Exchange) ส่งมอบเดือนส.ค. พุ่งขึ้น 18.10 ดอลลาร์ หรือ 1.3% ปิดที่ 1,418.20 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 8.71 เซนต์ หรือ 0.6% ปิดที่ 15.377 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 70 เซนต์ หรือเกือบ 0.1% ปิดที่ 811.70 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 29 ดอลลาร์ หรือ 1.9% ปิดที่ 1,528.60 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (24 มิ.ย.) เนื่องจากนักลงทุนยังคงชะลอการซื้อดอลลาร์ ท่ามกลางกระแสคาดการณ์ที่ว่า ธนาคารกลางสหรัฐ (เฟด) จะปรับลดอัตราดอกเบี้ยในการประชุมเดือนหน้า นอกจากนี้ ดอลลาร์ยังได้รับแรงกดดันจากความกังวลเกี่ยวกับข่าวสหรัฐประกาศคว่ำบาตรอิหร่านรอบใหม่เมื่อวานนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 107.31 เยน จากระดับ 107.41 เยน และอ่อนค่าลงเมื่อเทียบกับฟรังก์สวิส ที่ระดับ 0.9721 ฟรังก์ จากระดับ 0.9769 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3188 ดอลลาร์แคนาดา จากระดับ 1.3209 ดอลลาร์แคนาดา
ยูโรแข็งค่าขึ้นแตะที่ระดับ 1.1400 ดอลลาร์ จากระดับ 1.1368 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2742 ดอลลาร์ จากระดับ 1.2735 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6966 ดอลลาร์สหรัฐ จากระดับ 0.6926 ดอลลาร์สหรัฐ